दो महिने पहले साधना ने अपने शहर के ब्यूटी कॉन्टेस्ट में हिस्सा लिया और वो मिस सिटी चुनी गई। उसके सिर पर सबके सामने ताज रखा गया तो उसका आत्मविश्वास शिखर पर था लेकिन जैसे ही वो ताज पहनकर घर लौटी तो उसका सामना ऐसी बातों से हुआ जिससे उसका खुद पर से यकीन डोल गया। शहरभर में उसकी खूबसूरती के चर्चे हो रहे थे, अखबारों के पेज पर उसकी तस्वीरें छपी थीं तो लोग बातें भी कर रहे थे और यही बातें उसके भाई और पिता को चुभ रही थी।